Perunaranen

Perunaranen (Forpus xanthops), entiseltä suomenkieliseltä lajinimeltään keltanaama-aranen, on Perun kotoperäinen papukaija, joka elää Marañónin laaksossa. Sen holotyypin kuvaili Osbert Salvin Viñasta Huamachucosta 1895.IBC 

Perunaranen kasvaa 15 cm pitkäksi ja painaa 23 grammaa. Molemmat sukupuolet ovat aikuisena pohjaväriltään vihreät ja niillä on keltainen naama. Koiraalla on tummansinisiä ja violetteja kuvioita höyhenpeitteessään, naaraalla kuviot ovat vaaleammat.

Kansainvälinen luonnonsuojeluliitto on arvioinut perunarasen vaarantuneeksi lajiksi. Pyydystäminen häkkilinnuksi oli suurin syy sen kannan kutistumiseen 1900-luvun lopulla. Se oli aiemmin runsaslukuinen, mutta sen kanta väheni merkittävästi, luultavasti 1980-luvulla. Vuonna 1988 laskettiin vain 168 yksilöä. Se näyttää elpyvän jonkin verran kauppakiellon jälkeen.

 Lähteet 

Luokka:Viheraraset
Luokka:Uhanalaiset linnut